Na osnovu člana 7 stav 1 tačka 6 Zakona o upravljanju i unutrašnjim kontrolama u javnom sektoru (”SI. list CG”, br. 75/18), sekretarka Sekretarijata za lokalnu samoupravu Opštine Tuzi, donosi

 **INTERNUO UPUTSTVO**

**za izdavanje i ispravku izvoda iz matičnog registra vjenčanih**

**IZDAVANJE IZVODA IZ MATIČNOG REGISTRA VJENČANIH**

**Član 1**

 Stranka podnosi pismeni zahtjev za izdavanje izvoda iz MRV lično ili preko ovlašćenog lica u Kancelariji za građanska stanja Sekretarijata za lokalnu samoupravu Opštine Tuzi.

 Stranka je dužna da priloži dokaz o uplati administrativne takse za izvod iz MRV na lokalnom obrascu u iznosu od 2,00€, a na internacionalnom obrascu 7,00€. Taksa se uplaćuje na žiro račun opštine Tuzi broj: 530-3376777-71

**Član 2**

 Organ izdaje izvod iz MRV koji sadrži poslednje podatke koji su upisani u Matični registar do trenutka izdavanja izvoda.

**Član 3**

 Po usmenom zahtjevu izvod se izdaje odmah na šalteru Kancelarije za građanska stanja.

**ISPRAVKA PODATAKA U MATIČNOM REGISTRU VJENČANIH**

**Član 4**

 Stranka podnosi pisani zahtjev za ispravku podataka u MRV, uz prilaganje sledeće dokumentacije:

* Originalna ili ovjerena izvršna odluka nadležnog organa za odlučivanje o promjeni ličnog stanja.

 **Član 5**

 Ako je zahtjev potpun, Organ izdaje rješenje o ispravci podataka. Ako postoje nedostaci ili nepotpuni podaci osnovnog upisa u Matični registar, Organ će prekinuti postupak u cilju rješavanja prethodnog stanja, zahtjevati od nadležnog organa pokretanje postupka i odrediti mu rok u kojem je dužan da to učini.

**NAKNADNI UPIS U MATIČNI REGISTAR VJENČANIH**

**Član 6**

 Stranka podnosi pisani zahtjev za naknadni upis u MRV, uz prilaganje sledeće dokumentacije:

* Rješenje MUP-a o naknadnom upisu ili izvod o sklopljenom braku iz države u kojoj se sklopio brak u originalu ili ovjerenoj kopiji prevedenoj od strane sudskog tumača;
* Original izvod iz matičnog registra vjenčanih ili druge odgovarajuće evidencije nadležnog organa države u kojoj je sklopljen brak;
* Fotokopija lične karte ili pasoša (dozvoliti na uvid original);
* Ovjereni prevod izvoda na crnogorskom jeziku od strane sudskog tumača;
* Dokaz o uplati administrativne takse za naknadni upis u MRV u iznosu od 7,00€. Taksa se uplaćuje na žiro račun opštine Tuzi broj: 530-3376777-71

**Član 7**

 Crnogorski državljanin koji je sklopio brak u inostranstvu može po isteku roka od 30 dana predati zahtjev za naknadni upis u MRV.

# **Član 8**

 Interno uputstvo za izdavanje i ispravku izvoda iz MRV stupa na snagu danom donošenja.

Broj:04-032/21-

 Tuzi,15.02.2021. godine. **SEKRETARKA,**

 Marina Ujkaj